கேள்வி: புஷ்பா பூயன் - ஆரம்ப காலம் குறித்து விரிவாக சொல்லுங்கள்.
பதில்: இவரது பயணம் 1956 ஆம் ஆண்டில் தொடங்கியது. தனது சிறுவயதிலேயே, ​​பரதநாட்டியத்தில் பயிற்சி பெறுவதற்காக அசாமின் ஜோர்ஹாடிலிருந்து, சென்னைக்கு தைரியமாக பயணம் செய்தார். ருக்மிணி தேவி அருண்டேல் நேரடி பயிற்சியின் கீழ் உலகப் புகழ்பெற்ற கலாசேத்திராவில் முறைப்படி பயிற்சிப் பெற்றார். வடகிழக்கிலிருந்து வந்த முதல் சீடராக இவர் இருந்ததால் ருக்மிணி தேவி அருண்டேல், இவர் மீது சிறப்பு அக்கறை எடுத்துக் கொண்டார். புகழ்பெற்ற கௌரி அம்மாவிடமிருந்து அபிநயம் ஆழமான நுணுக்கங்களைக் கற்றுக் கொள்ளும் ஒரு வாய்ப்பு இவருக்கு கிடைத்தது. அதேசமயம், ஜெய்ப்பூர் கரானாவின் சுந்தர்லால்ஜியின் சீடராக இருந்த குரு விஷ்ணு வைஷல்கர் மற்றும் லக்னோவைச் சேர்ந்த குரு ஷம்பு மகாராஜ் ஆகியோரிடமிருந்து கதக் நடன வடிவத்தை புஷ்பா கற்றுக்கொண்டார்.
கேள்வி: புஷ்பா பூயன் - கௌரவங்கள் பற்றி நீங்கள் என்ன அறிந்துள்ளீர்கள்?
பதில்: தூர்தர்ஷனால் ஒரு சிறந்த தர கலைஞராக வகைப்படுத்தப்பட்டார். தூர்தர்ஷனில் மதிப்புமிக்க தேசிய இசை மற்றும் நடன நிகழ்ச்சியில் சில பாராட்டப்பட்ட நிகழ்ச்சிகளை வழங்கினார். தூர்தர்ஷனின் மத்திய தணிக்கைக் குழுவில் உறுப்பினராக் இருந்தார். அசாம் குவகாத்தி "புஷ்பஞ்சலி கலாச்சார அகாதமி" என்ற நடன நிறுவனத்தை நிறுவினார்.